ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
140 రోజుల తరువాత చికిత్సలో ఉన్నవారి సంఖ్య 4 లక్షల దిగువకు
ప్రతి పది లక్షల్లో కేసులు, మరణాలు ప్రపంచంలోనే అతి తక్కువ
157 రోజుల తరువాత రోజువారీ మరణాలు 400 లోపు
భారతదేశం ఈ రోజు కీలకమైన మైలురాయిని చేరుకుంది. దేశంలో చికిత్సపొందుతున్న కోవిడ్ బాధితుల సంఖ్య 4 లక్షలకంటే తక్కువకు  చేరింది. ఇది మొత్తం కోవిడ్ పాజిటివ్ కేసులలో 4.1% మాత్రమే. 140 రోజుల తరువాత ఈ తక్కువ స్థాయికి చేరింది. గత జులై 20న చికిత్సలో ఉన్న వారు 3,90,459 కాగా ఇప్పుడు ఇంకా తగ్గింది.
గత 10 రోజులుగా సాగుతున్న ధోరణినే కొనసాగిస్తూ, కొత్తగా వస్తున్న పాజిటివ్ కేసులకంటే ఎక్కువ సంఖ్యలో కోలుకుంటున్నారు. గడిచిన 24 గంటలలో కొత్తగా 32,981 పాజిటివ్ కేసులు నమోదు కాగా 39,109 మంది కోలుకున్నారు. దీంతో తేడా 6,128 కేసుల వలన చికిత్సలో ఉన్నవారి సంఖ్య నికరంగా 6,519 తగ్గింది. ప్రతి పది లక్షల జనాభాలో వస్తున్న కొత్త కేసులు గత వారం రోజులుగా చూస్తే ప్రపంచవ్యాప్తంగా నమోదవుతున్న కేసులకంటే తక్కువగా ఉంది. గత వారం రోజుల కొత్త కేసులు ప్రతి పది లక్షలకు 182 గా నమోదయ్యాయి.
ప్రతి పది లక్షల జనాభాలో కొత్తగా నమోదవుతున్న కేసుల సంఖ్య కూడా భారత్ లో చాలా తక్కువగా ఉంది. అంతర్జాతీయ సగటు 8,438 కాగా భారత్ లో అది 6,988 గా నమోదైంది.
కొత్తగా నమోదవుతున్న కేసులకంటే కోలుకుంటున్నవారు అధికంగా ఉంటున్నారు. దీనివలన కూడా కోలుకున్నవారి శాతం పెరిగి ప్రస్తుతం అది 94.45% అయింది. ఐప్పటివరకు కోలుకున్న కోవిడ్ బాధితుల మొత్తం సంఖ్య 91,39,901 అయింది. కోలుకున్నవారికి, చికిత్సలో ఉన్నవారికి మధ్య తేడా 87 లక్షలు దాటి 87,43,172 కు చేరింది.
కొత్తగా కోలుకున్నవారిలో 81.20% మంది కేవలం 10 రాష్ట్రాలకు చెందినవారే కాగా మహారాష్ట్రలో అత్యధికంగా ఒక రోజులో 7,486 మంది కోలుకున్నారు. ఆ తరువాత స్థానాల్లో ఉన్న కేరళలో 5,217 మంది, ఢిల్లీలో 4,622 మంది కోలుకున్నట్టు నమోదైంది.
గత 24 గంటలలో కొత్తగా నమోదైన పాజిటివ్ కేసులలో 76.20% కేవలం 10 రాష్ట్రాలలోనే కేంద్రీకృతమయ్యాయి. ఇందులో కేరళలో అత్యధికంగా 4,777 కొత్త కేసులు రాగా, మహారాష్ట్రలో 4,757, పశ్చిమ బెంగాల్ లో 3,143 నమోదయ్యాయి.
గత 24 గంటలలో 391 మరణాలు నమోదయ్యాయి. అందులో 10 రాష్టాలలోనే 75.07% మరణాలున్నాయి. ఢిల్లీలో అత్యధికంగా 69 మంది మరణించగా పశ్చిమ బెంగాల్ లో 46 మంది, మహారాష్ట్రలో 40 మంది చనిపోయారు.
ప్రతి రోజూ నమోదవుతున్న కోవిడ్ మరణాలను ప్రతి 10 లక్షల జనాభాకు లెక్కించి చూస్తే, అంతర్జాతీయంగా పోల్చి చూసినపుడు కూడా భారత్ లో అతి తక్కువగా పది లక్షల జనాభాకు మూడు మాత్రమే ఉన్నాయి.
ఎప్పటికప్పుడు మొత్తం మరణాల జాబితా చూసినా, దేశంలో ప్రతి పది లక్షలమందిలో నమోదైన మరణాలు 101 కాగా అది ప్రపంచంలోనే అతి తక్కువ.
ప్రధాన మంత్రి కార్యాలయం
నామ్ కాంటాక్ట్ గ్రూప్ ఆన్ లైన్ సదస్సులో పాల్గొన్న ప్రధానమంత్రి
ప్రస్తుతం ప్రపంచాన్ని వణికిస్తున్న కోవిడ్-19 సంక్షోభాన్ని ఎదుర్కొనే విషయంలో స్పందనపై చర్చించడానికి సోమవారం సాయంత్రం జరిగిన అలీనోద్యమ దేశాల  కాంటాక్ట్ గ్రూప్ ఆన్ లైన్ సదస్సులో ప్రధానమంత్రి శ్రీ నరేంద్ర మోదీ పాల్గొన్నారు.
కోవిడ్-19పై ఐక్య పోరాటం అనే అంశంపై ఈ సమావేశాన్ని అజర్ బైజాన్ రిపబ్లిక్ అధ్యక్షుడు, ప్రస్తుత నామ్ చైర్మన్ గౌరవ ఇల్హామ్ అలియేవ్ నిర్వహించారు. కోవిడ్-19పై పోరాటంలో అంతర్జాతీయ సంఘీభావం సాధించడం, భిన్న దేశాలు, అంతర్జాతీయ సంస్థలు చేస్తున్న ప్రయత్నాలను సంఘటితం చేయడం ఈ సదస్సు లక్ష్యం. అంతర్జాతీయ బహుముఖీనత, శాంతి దౌత్యం దినోత్సవానికి గుర్తుగా కూడా ఈ సమావేశం నిర్వహించారు.
నామ్ వ్యవస్థాపక సభ్య దేశాల్లో అగ్రగామిగా ఉన్న భారత్ ఆ బృందానికి చెందిన సిద్ధాంతాలు, విలువలకు ప్రకటిస్తున్న దీర్ఘకాలిక కట్టుబాటుకు ప్రధానమంత్రి శ్రీ మోదీ భాగస్వామ్యం నిదర్శనంగా నిలుస్తుంది. ఈ మహమ్మారి కారణంగా ఎదురవుతున్న సంక్షోభాన్ని ఎదుర్కొనేందుకు ప్రపంచం యావత్తు సమన్వయపూర్వక, సమ్మిళిత, సమానత్వ ప్రాతిపదికన కదలిరావలసిన అవసరం ఉన్నదని ప్రధానమంత్రి నొక్కి చెప్పారు. కోవిడ్-19పై పోరాటానికి భారత్ దేశీయంగాను, అంతర్జాతీయంగాను తీసుకున్న చర్యలను వివరిస్తూ నామ్ బృందానికి కూడా తన వంతుగా వీలైనంత ఎక్కువ సంఘీభావం అందించేందుకు భారత్ సిద్ధంగా ఉన్నదని ప్రకటించారు. ఉగ్రవాదం, వాస్తవవిరుద్ధమైన వార్తల వ్యాప్తి వంటి ఇతర వైరస్ ల మీద కూడా ప్రపంచం యావత్తు కఠిన వైఖరితో పోరాట వలసిన అవసరం ఉన్నదని ఆయన గట్టిగా చెప్పారు.
ఆసియా, ఆఫ్రికా, లాటిన్ అమెరికా, కారీబియన్ ప్రాంతం, యూరప్ లలోని నామ్ సభ్య దేశాల నాయకులతో పాటు మొత్తం 30 మంది ప్రభుత్వాధినేతలు, దేశాధినేతలు ఈ సమావేశంలో పాల్గొన్నారు. ఐక్యరాజ్యసమితి సర్వప్రతినిధి సభ అధ్యక్షుడు ప్రొఫెసర్ తిజ్జానీ మహమ్మద్ బండే, ఐక్యరాజ్య సమితి సర్వప్రతినిధి సభ చైర్ పర్సన్ ఆంటానియో గుటెరిస్, ఆఫ్రికన్ యూనియన్ చైర్ పర్సన్ ముసా ఫకీ మహమత్, యూరోపియన్ యూనియన్ అత్యున్నత ప్రతినిధి జోసెఫ్ బోరెల్, ప్రపంచ ఆరోగ్య సంస్థ డైరెక్టర్ జనరల్ డాక్టర్ టెడ్రోస్ ఘెబ్రేసస్ కూడా ఈ సమావేశంలో ప్రసంగించారు.
నామ్ నాయకులు ఈ సమావేశంలో కోవిడ్-19 ప్రభావాన్ని మదింపు చేయడంతో పాటు అందుబాటులో ఉండే నివారణ చర్యలన్నింటినీ పరిగణనలోకి తీసుకోవలసిన అవసరాన్ని, మరిన్ని చర్యలు తీసుకోవడానికి అవసరమైన తదుపరి కార్యాచరణను కూడా చర్చించారు. కోవిడ్-19కి వ్యతిరేకంగా అంతర్జాతీయ సంఘీభావం సాధించవలసిన అవసరాన్ని నొక్కి చెబుతూ సదస్సులో నాయకులు ఒక ప్రకటన కూడా ఆమోదించారు. కోవిడ్-19కి సంబంధించి సభ్యదేశాల వైద్య, సామాజిక, మానవతా అవసరాలతో ఉమ్మడి డేటా బేస్ రూపొందించి దాని ఆధారంగా వాటి అవసరాలు గుర్తించేందుకు ఒక టాస్క్ ఫోర్స్ ఏర్పాటు చేస్తున్నట్టు నాయకులు ప్రకటించారు.
ప్రధాన మంత్రి కార్యాలయం
జాతీయ దినోత్సవ కార్యక్రమంలో పాల్గొన్న ప్రధానమంత్రి
ప్రధానమంత్రి శ్రీ నరేంద్ర మోదీ తన రెండు రోజుల బంగ్లాదేశ్ పర్యటనలో భాగంగా బంగ్లాదేశ్ స్వాతంత్ర్య స్వర్ణోత్సవాల్లో ముఖ్య అతిథిగా పాల్గొన్నారు. గౌరవనీయులైన బంగ్లాదేశ్ అధ్యక్షుడు మహ్మద్ అబ్దుల్ హమీద్, ప్రధానమంత్రి షేక్ హసీనాలతోపాటు షేక్ ముజిబుర్ రెహ్మాన్ చిన్న కుమార్తె షేక్ రెహనా సహా ‘ముజిబ్ బోర్షో’ వేడుకల జాతీయ నిర్వహణ కమిటీ ప్రధాన సమన్వయకర్త డాక్టర్ కమల్ అబ్దుల్ నాజర్ చౌదరి తదితర ప్రముఖులు ఈ కార్యక్రమంలో పాల్గొన్నారు. తేజ్గావ్లోని జాతీయ కవాతు ప్రాంగణంలో ఈ కార్యక్రమాన్ని నిర్వహించారు. ఈ వేడుకలలో భాగంగా బంగ్లాదేశ్ జాతిపిత జన్మ శతాబ్ది ఉత్సవాలను కూడా నిర్వహిస్తున్నారు.
ఖురాన్, భగవద్గీత, త్రిపిటకం, బైబిల్సహా పవిత్ర గ్రంథ ప్రవచన పఠనంతో ఈ కార్యక్రమానికి శ్రీకారం చుట్టారు. బంగ్లాదేశ్ స్వాతంత్ర్య స్వర్ణోత్సవాల సందర్భంగా లోగో ఆవిష్కరణతోపాటు ‘‘ది ఎటర్నల్ ముజిబ్’’ పేరిట రూపొందించిన వీడియోను విడుదల చేశారు. ఈ ప్రత్యేక సందర్భాన్ని పురస్కరించుకుని ఒక ‘ఇతివృత్త గీతం’ కూడా ఆలపించడమేగాక ‘‘ది ఎటర్నల్ ముజిబ్’’ యానిమేషన్ వీడియోను కూడా ప్రదర్శించారు. బంగ్లాదేశ్ జాతి నిర్మాణంలో సాయుధ దళాలు పోషించిన ప్రధాన పాత్రను వివరిస్తూ సాయుధ బలగాల సిబ్బంది ప్రత్యేక ప్రదర్శన ఇచ్చారు.
డాక్టర్ కమల్ అబ్దుల్ నాజర్ చౌదరి అతిథులకు ఆహ్వానం పలుకుతూ ప్రసంగించారు. భారత ప్రధాని శ్రీ నరేంద్ర మోదీ, 1971నాటి బంగ్లాదేశ్ విముక్తి యుద్ధంలో ప్రత్యక్షంగా పాల్గొన్న భారత సాయుధ దళాల పూర్వ ప్రముఖులు ఈ వేడుకలకు హాజరు కావడంపై ఆయన హర్షం వ్యక్తం చేశారు. ఈ స్వాతంత్ర్య స్వర్ణోత్సవాల నేపథ్యంలో వివిధ దేశాల, ప్రభుత్వాల అధినేతలు సహా విశిష్ట వ్యక్తులు పంపిన అభినందన సందేశాలను ఈ సందర్భంగా ప్రదర్శించారు.
షేక్ ముజిబుర్ రెహ్మాన్కు మరణానంతరం ప్రకటించిన ‘గాంధీ శాంతి బహుమతి-2020’ని ప్రధానమంత్రి నరేంద్ర మోదీ ప్రదానం చేశారు. ముజిబుర్ రెహ్మాన్ చిన్న కుమార్తె షేక్ రెహనా, ఆమె సోదరి-ప్రధాని షేక్ హసీనాతో కలసి ఈ పురస్కారాన్ని స్వీకరించారు. గాంధేయవాద విధానాలతోపాటు అహింసాత్మక పద్ధతులలో సామాజిక-ఆర్థిక-రాజకీయ పరివర్తన తేవడంలో ఆయన చేసిన కృషికి గుర్తింపుగా ఈ పురస్కారాన్ని అందజేశారు.
ప్రధానమంత్రి నరేంద్ర మోదీ ప్రసంగిస్తూ- వేడుకల్లో పాల్గొన్న ప్రముఖులందరికీ కృతజ్ఞతలు తెలిపారు. ఈ సందర్భానికిగల ప్రాముఖ్యాన్ని ప్రత్యేకంగా వివరించడంతోపాటు రెండు దేశాల మధ్య ద్వైపాక్షిక సంబంధాల్లోని వివిధ కోణాలను స్పృశించారు. అనంతరం ప్రధానమంత్రి శ్రీ నరేంద్ర మోదీకి ‘ఎటర్నల్ ముజిబ్’ జ్ఞాపికను రెహనా అందజేశారు. బంగ్లాదేశ్ అధ్యక్షుడు మొహమ్మద్ అబ్దుల్ హమీద్ ప్రసంగిస్తూ- భారత ప్రధానమంత్రితోపాటు భారతీయులకు కృతజ్ఞతలు తెలిపారు. అలాగే 1971నాటి బంగ్లా విముక్తి యుద్ధంలో భారత్ పాత్రను, కృషిని ఆయన ప్రశంసించారు.
బంగ్లాదేశ్ ప్రధాని షేక్ హసీనా ప్రసంగిస్తూ- కోవిడ్-19 మహమ్మారి పరిస్థితుల నడుమన ఈ కార్యక్రమానికి ప్రత్యక్షంగా హాజరు కావడంపై ప్రధానమంత్రి నరేంద్ర మోదీకి హృదయపూర్వక కృతజ్ఞతలు తెలిపారు. బంగ్లాదేశ్కు ఎల్లవేళలా భారత ప్రభుత్వం అందిస్తున్న సహకారాన్ని ఆమె ఎంతగానో ప్రశంసించారు.
అ అధికారిక కార్యక్రమాలు పూర్తయిన అనంతరం సాంస్కృతిక కార్యక్రమాలు నిర్వహించారు. ఇందులో భాగంగా ప్రసిద్ధ హిందూస్థానీ శాస్త్రీయ సంగీత విద్వాంసుడు పండిట్ అజోయ్ చక్రవర్తి తాను స్వరపరచి బంగబంధుకు అంకితమిచ్చిన గీతాన్ని ఆలపించి కార్యక్రమానికి హాజరైన ప్రముఖులను, ప్రేక్షకులను మంత్రముగ్ధులను చేశారు. అంతేకాకుండా ప్రపంచ ప్రసిద్ధ సంగీత దర్శకుడు ఎ.ఆర్.రెహమాన్ మృదుమధుర సంగీత విభావరితో అందరి హృదయాలనూ రంజింపజేశారు. ఇదే తరహాలో పలు సంగీత, నృత్య, నాటక ప్రదర్శనలతో సాంస్కృతిక కార్యక్రమాలు ముగిశాయి.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు 194.12 కోట్ల డోసులు అందించారు.
దేశవ్యాప్త క్రియాశీల కేసుల సంఖ్య 25,782
మొత్తం కేసుల్లో క్రియాశీల కేసులు 0.06%
ప్రస్తుత రికవరీ రేటు 98.73%
గత 24 గంటల్లో 2,779 మంది కోలుకున్నారు. దీంతో, కోలుకున్నవారి మొత్తం సంఖ్య 4,26,30,852 కు పెరిగింది.
గత 24 గంటల్లో 4,518 కొత్త కేసులు నమోదయ్యాయి.
రోజువారీ పాజిటివిటీ రేటు 1.62%
వారపు పాజిటివిటీ రేటు 0.91%%
గత 24 గంటల్లో చేసిన 2,78,059 కొవిడ్ పరీక్షలతో కలిపి ఇప్పటివరకు 85.29 కోట్ల పరీక్షలు చేయడం జరిగింది.
(Visitor Counter : 99
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 తాజా సమాచారం – 180 వ రోజు
39 కోట్ల మైలురాయి దాటిన టీకా డోసుల పంపిణీ
ఈ సాయంత్రం 7 వరకు 32.10 లక్షలకు పైగా టీకాల పంపిణీ
18-44 వయోవర్గానికి ఇప్పటిదాకా 12.19 కోట్లకు పైగా టీకా డోసులు
భారత దేశపు మొత్తం కోవిడ్ టీకా డోసుల పంపిణీ 39 కోట్ల మైలురాయి దాటింది. ఈ ఉదయం 7 గంటలవరకు అందిన సమాచారం ప్రకారం 39,10,53,156 డోసుల పంపిణీ జరిగింది. జూన్ 21 నుంచి సార్వత్రిక టీకాల కార్యక్రమం మొదలుకాగా. గత 24 గంటల్లో 32,10,451 టీకాలిచ్చినట్టు సాయంత్రం 7 గంటలకు అందిన సమాచారం తెలియజేస్తోంది.
ఈ రోజు 18-44 వయోవర్గంలో 13,82,467 మంది లబ్ధిదారులు మొదటి డోస్ టీకాలు తీసుకున్నారు. అదే వయోవర్గంలో 1,57,660 మంది రెండో డోస్ తీసుకున్నారు. దీంతో మూడో దశ టీకాల కార్యక్రమంలో భాగంగా 37 రాష్ట్రాలు, కేంద్రపాలిత ప్రాంతాలకు చెందిన ఈ వయోవర్గం వారు ఇప్పటిదాకా తీసుకున్న మొదటి డోసుల సంఖ్య 11,78,70,724 కు, రెండో డోసుల సంఖ్య 41,92,141 కు చేరింది. ఇందులో ఎనిమిది రాష్ట్రాలు –బీహార్, గుజరాత్, కర్నాటక, మధ్యప్రదేశ్, మహారాష్ట్ర, రాజస్థాన్, తమిళనాడు, ఉత్తరప్రదేశ్ మొదటి డోస్ కింద 18-44 వయోవర్గంలో 50 లక్షలకు పైగా టీకాలు ఇచ్చాయి. అదేవిధంగా ఆంధ్రప్రదేశ్, అస్సాం, చత్తీస్ గఢ్, ఢిల్లీ, హర్యానా, హిమాచల్ ప్రదేశ్, జమ్మూ-కశ్మీర్, జార్ఖండ్, కేరళ, ఒడిశా, పంజాబ్, తెలంగాణ, ఉత్తరాఖండ్, పశ్చిమ బెంగాల్ రాష్ట్రాలలో పదేసి లక్షలకు మించి ఈ లబ్ధిదారులు టీకాలు తీసుకున్నారు. ఆ వివరాలు రాష్ట్రాలవారీగా ఈ క్రింది పట్టికలో ఉన్నాయి:
|
|
సంఖ్య
|
|
రాష్ట్రం
|
|
మొదటి డోస్
|
|
రెండో డోస్
|
|
1
|
|
అండమాన్, నికోబార్ దీవులు
|
|
67030
|
|
71
|
|
2
|
|
ఆంధ్రప్రదేశ్
|
|
2551134
|
|
51616
|
|
3
|
|
అరుణాచల్ ప్రదేశ్
|
|
311989
|
|
332
|
|
4
|
|
అస్సాం
|
|
3236790
|
|
151595
|
|
5
|
|
బీహార్
|
|
7214927
|
|
136542
|
|
6
|
|
చండీగఢ్
|
|
245511
|
|
1086
|
|
7
|
|
చత్తీస్ గఢ్
|
|
3092188
|
|
85799
|
|
8
|
|
దాద్రా, నాగర్ హవేలి
|
|
205951
|
|
150
|
|
9
|
|
డామన్, డయ్యూ
|
|
158287
|
|
677
|
|
10
|
|
ఢిల్లీ
|
|
3347693
|
|
206027
|
|
11
|
|
గోవా
|
|
444867
|
|
10009
|
|
12
|
|
గుజరాత్
|
|
8668522
|
|
273649
|
|
13
|
|
హర్యానా
|
|
3771716
|
|
172645
|
|
14
|
|
హిమాచల్ ప్రదేశ్
|
|
1197570
|
|
2325
|
|
15
|
|
జమ్మూ-కశ్మీర్
|
|
1162809
|
|
43271
|
|
16
|
|
జార్ఖండ్
|
|
2772834
|
|
107443
|
|
17
|
|
కర్నాటక
|
|
8409232
|
|
248294
|
|
18
|
|
కేరళ
|
|
2371309
|
|
172680
|
|
19
|
|
లద్దాఖ్
|
|
86364
|
|
6
|
|
20
|
|
లక్షదీవులు
|
|
23817
|
|
65
|
|
21
|
|
మధ్యప్రదేశ్
|
|
10583164
|
|
477338
|
|
22
|
|
మహారాష్ట్ర
|
|
8938442
|
|
382448
|
|
23
|
|
మణిపూర్
|
|
373066
|
|
720
|
|
24
|
|
మేఘాలయ
|
|
343958
|
|
205
|
|
25
|
|
మిజోరం
|
|
325874
|
|
569
|
|
26
|
|
నాగాలాండ్
|
|
285950
|
|
391
|
|
27
|
|
ఒడిశా
|
|
3790577
|
|
200239
|
|
28
|
|
పుదుచ్చేరి
|
|
221906
|
|
1314
|
|
29
|
|
పంజాబ్
|
|
2085821
|
|
54613
|
|
30
|
|
రాజస్థాన్
|
|
8513005
|
|
160315
|
|
31
|
|
సిక్కిం
|
|
268075
|
|
97
|
|
32
|
|
తమిళనాడు
|
|
6743843
|
|
249851
|
|
33
|
|
తెలంగాణ
|
|
4824518
|
|
232401
|
|
34
|
|
త్రిపుర
|
|
944600
|
|
14652
|
|
35
|
|
ఉత్తరప్రదేశ్
|
|
13514368
|
|
420084
|
|
36
|
|
ఉత్తరాఖండ్
|
|
1667059
|
|
41309
|
|
37
|
|
పశ్చిమ బెంగాల్
|
|
5105958
|
|
291313
|
|
|
|
మొత్తం
|
|
117870724
|
|
4192141
రక్షణ మంత్రిత్వ శాఖ
డిఆర్డిఒ ద్వారా సాంకేతిక బదిలీ
భారతీయ సైనిక దళాలు ఉపయోగించేందుకు డిఆర్డిఒ ఉత్పత్తుల నమూనా, అభివృద్ధిని డిఆర్డిఒ చేపట్టింది. విజయవంతమైన ఉత్పత్తి పరీక్ష, మూల్యాంకనం తర్వాత అదే సాంకేతికతను లైసెన్సింగ్ ఒప్పందం  పై సంతకం చేయడం ద్వారా భారీ ఉత్పత్తి కోసం భారతీయ పరిశ్రమలకు సాంకేతికతను బదిలీ చేస్తారు. సాంకేతిక బదిలీ  కోసం ప్రస్తుత డిఆర్డిఒ విధానం 19 ఆగస్టు 2019 నుంచి అమలులోకి వచ్చింది. నేటి వరకు, ఈ విధానం కింద డిఆర్డిఒ 670 పరిశ్రమలతో ఎల్ఎటిఒటిలపై సంతకాలు చేసింది.
డిఆర్డిఒ రక్షణ, ద్వంద వాడక సాంకేతికతలను ప్రైవేటు కంపెనీలకు బదిలీ చేస్తుంది. డిఆర్డిఒకు, డిఆర్డిఒ అభివృద్ధి చేసిన సాంకేతికత బదిలీ చేసుకుంటున్న పరిశ్రమకు మధ్య చేసుకున్న ఎల్ఎటిఒటి ప్రకారం, స్వీకృత పరిశ్రమ తాము డిఆర్డిఒ నుంచి పొందిన సాంకేతికతను/ తయారీని డిఆర్డిఒ ఆమోదం లేకుండా వేరొకరికి బదిలీ చేయడం కానీ, సబ్లైసెన్స్ ఇవ్వడం కానీ చేయకూడదు. అంతేకాకుండా, ఎల్ఎటిఒటి కింద పేర్కొన్న ఉత్పత్తి అమలు లేదా తయారీ కోసం అవసరమైన డైరెక్టర్లు, అధికారులు, ఉద్యోగులు, వారి సబ్కాంట్రాక్టర్లకు తప్ప మరెవరికీ సాంకేతికతను వెల్లడించడం కానీ, ఇవ్వడం లేదా సౌలభ్యతను కల్పించడం కానీ చేయకుండా ఉండేందుకు పరిశ్రమ తగిన చర్యలు అన్నీ తీసుకోవడానికి ఎల్ఎటిఒటి తప్పనిసరి చేస్తుంది. రక్షణ ఉత్పత్తి విభాగం జారీ చేసిన సెక్యూరిటీ మాన్యువల్ ఫర్ లైసెన్స్ డిఫెన్స్ ఇండస్ట్రీస్ ప్రకారం, జాతీయ భద్రత, రక్షణ ప్రయోజనా కోసం రక్షణ ఉత్పత్తుల ఉత్పత్తి, అమ్మకాలలో లైసెన్స్ పరిశ్రమ నిర్దేశించిన కనీస భద్రతా ప్రమాణాలను, ఇతర రక్షణ చర్యలను తీసుకోవాలి.
రాజ్యసభలో శ్రీ డెరెక్ ఒ బ్రియాన్ అడిగిన ప్రశ్నకు ఈ సమాచారాన్ని రక్షణశాఖ సహాయ మంత్రి శ్రీ అజయ్ భట్ సోమవారం ఇచ్చిన లిఖితపూర్వక జవాబులో వెల్లడించారు.
ఆరోగ్య, కుటుంబ సంక్షేమ మంత్రిత్వ శాఖ
రెండో రోజు కూడా లక్ష లోపు కొత్త కోవిడ్ కేసులు
57 రోజుల తరువాత 13 లక్షల లోపుకు తగ్గిన చికిత్సలో ఉన్న కేసులు
గత 24 గంటలలో చికిత్సలో ఉన్నవారి సంఖ్య 72,287 తగ్గుదల
27వ రోజు కూడా కొత్తకేసులకంటే కోలుకున్నవారే ఎక్కువ
కోలుకున్నవారి శాతాం 94.55% కు పెరుగుదల
రోజువారీ పాజిటివిటీ 4.66%కు తగ్గుదల, 16 రోజులుగా 10% లోపే
గత 24 గంటల్లో 27.7 లక్షలమందికి పైగా టీకాలు
దేశవ్యాప్తంగా గత 24 గంటలలో 92,596 కొత్త కోవిడ్ కేసులు నమోదయ్యాయి. వరుసగా రెండో రోజు కూడా లక్షలోపు కేసులు నమోదవుతూ ఉన్నాయి. కేంద్రంతో రాష్ట్రాలు, కేంద్రపాలిత ప్రాంతాలు సమన్వయంతో పనిచేయటం వలన ఇది సాధ్యమైంది.
చికిత్సలో ఉన్నకేసులు క్రమంగా తగ్గుతూ ఉన్నాయి. ప్రస్తుతం చికిత్సలో ఉన్నవారు 12,31,415 కు చేరారు. వరుసగా తొమ్మిదో రోజు కూడా 20 లక్షలలోపే ఉంటోంది. గత 24 గంటలలో నికరంగా 72,287 కేసులు తగ్గాయి. ఇది మొత్తం పాజిటివ్ కేసులలో 4.23% మాత్రమే.
దేశంలో రోజువారీ కోలుకుంటున్నవారు కొత్తకేసులకంటే ఎక్కువగా ఉంటున్నారు. ఈ ధోరణి వరుసగా 27వ రోజు కూడా కొనసాగుతోంది. గత 24 గంటలలో 1,62,664 మంది కోలుకున్నారు. అంతకుముందు రోజు కంటే 70,068 మంది అదనంగా కోలుకున్నారు.
కరోనా మొదలైనప్పటినుంచి ఇప్పటిదాకా 2,75,04,126 మంది కోలుకున్నారు. గత 24 గంటలలో కోలుకున్నవారు 1,62,664 గా నమోదయ్యారు. దీంతో కోలుకున్నవారి శాతం పెరుగుతూ 94.55% కు చేరినట్టయింది.
దేశవ్యాప్తంగా గత 24 గంటలలో 19,85,967 కోవిడ్ నిర్థారణ పరీక్షలు జరిగాయి. దీంతో మొత్తం పరీక్షలు 37 కోట్లు దాటి 37,01,93,563 కు చేరాయి.
ఒకవైపు పరీక్షల సంఖ్య పెరుగుతూ ఉండగా వారపు పాజిటివిటీ తగ్గుతూ వస్తోంది. ప్రస్తుతం వారపు పాజిటివిటీ 5.66% ఉండగా రోజువారీ పాజిటివిటీ 4.66% కు తగ్గింది, గత 16 రోజులుగా ఇది 10% లోపే ఉంటోంది.
దేశవ్యాప్తంగా ఇప్పటిదాకా ఇచ్చిన టీకా డోసుల సంఖ్య 23.90 కోట్లు దాటగా గత 24 గంటలలో ఇచ్చిన టీకాలు 27,76,096 గా నమోదయ్యాయి. ఇప్పటిదాకా 33,44,533 శిబిరాల ద్వారా 23,90,58,360 డోసుల పంపిణీ జరిగినట్టు ఈ ఉదయం 7 గంటలకు అందిన సమాచారం చెబుతోంది. ఆ వివరాలు ఇలా ఉన్నాయి:
|
|
ఆరోగ్య సిబ్బంది
|
|
మొదటి డోస్
|
|
99,96,113
|
|
రెండో డోస్
|
|
68,94,206
|
|
కోవిడ్ యోధులు
|
|
మొదటి డోస్
|
|
1,63,86,094
|
|
రెండో డోస్
|
|
87,28,340
|
|
18-44 వయోవర్గం
|
|
మొదటి డోస్
|
|
3,18,51,951
|
|
రెండో డోస్
|
|
3,18,313
|
|
45- 60 వయోవర్గం
|
|
మొదటి డోస్
|
|
7,26,04,407
|
|
రెండో డోస్
|
|
1,15,39,053
|
|
60 పైబడ్డవారు
|
|
మొదటి డోస్
|
|
6,12,98,568
|
|
రెండో డోస్
|
|
1,94,41,315
|
|
మొత్తం
|
|
23,90,58,360
వ్యవసాయ మంత్రిత్వ శాఖ
ఐసిఏఆర్లోని 113 ఇన్స్టిట్యూట్లు మరియు 700కి పైగా కృషి విజ్ఞాన కేంద్రాలల్లో స్వచ్ఛత మరియు పెండింగ్ పనులను తగ్గించడంపై ప్రత్యేక కార్యక్రమం 2.0పై ప్రత్యేక దృష్టి కేంద్రీకరించిన వ్యవసాయ పరిశోధన మరియు విద్యా శాఖ.
స్వచ్ఛత  మరియు ప్రభుత్వంలో పెండింగ్ను తగ్గించడంపై దృష్టి సారించిన ప్రభుత్వం అక్టోబర్ 2 నుండి అక్టోబర్ 31, 2022 వరకు ప్రత్యేక కార్యక్రమం 2.0ని ప్రకటించింది. ఈ కార్యక్రమం ప్రభుత్వ కార్యాలయాలలో పరిశుభ్రత మరియు వ్యర్ధాలను తొలగించడంపై ప్రత్యేక దృష్టిని కలిగి ఉంది.
ఈ కార్యక్రమం సందర్భంగా వ్యవసాయ పరిశోధన మరియు విద్యా శాఖకు చెందిన ఫీల్డ్/ అవుట్స్టేషన్ కార్యాలయాలు మరియు దాని అనుబంధ మరియు స్వయంప్రతిపత్త సంస్థలపై ప్రత్యేక దృష్టిపెట్టడం జరుగుతుంది. డిపార్ట్మెంట్ పరిధిలోని స్వయంప్రతిపత్త సంస్థ అయిన ఐకార్లో మొత్తం 113 ఇన్స్టిట్యూట్లు మరియు 700కి పైగా కృషి విజ్ఞాన కేంద్రాలు  ప్రత్యేక కార్యక్రమంలో పాల్గొంటున్నాయి. పెండింగ్లో ఉన్న ఎంపీ/విఐపి రిఫరెన్స్ల క్లియరెన్స్, పబ్లిక్ గ్రీవెన్స్, ఫిజికల్ ఫైల్స్/వీడింగ్లు రికార్డులు, వివిధ కార్యకలాపాలను కూడా నిర్వహిస్తున్నాయి. వర్మీ కంపోస్ట్తో సూక్ష్మజీవుల ఆధారిత వ్యవసాయ వ్యర్థాల నిర్వహణ కోసం గ్రామాలను దత్తత తీసుకోవడం, స్వచ్ఛత, పంట అవశేషాల నిర్వహణ, వ్యర్థాలు మరియు సంపదపై సాంకేతికతలను ప్రదర్శించడం, రైతులతో గ్రామాలను శుభ్రపరచడం, పరిశుభ్రత, పారిశుధ్యం వంటి వివిధ అంశాలపై పాఠశాల విద్యార్థులకు దిశానిర్దేశం చేయడం వంటివి ఇందులో ఉన్నాయి.
ఈ కార్యక్రమంలో కెవికెల ద్వారా పైన పేర్కొన్న థీమాటిక్ ప్రాంతాలలో మొత్తం 7,215 కార్యకలాపాలు చేపట్టబడ్డాయి, ఇందులో 3 లక్షల మంది  పాల్గొన్నారు. కెవికె ప్రాంగణాలు, గ్రామాలు, పాఠశాలలు మరియు ఇతర బహిరంగ ప్రదేశాల్లో నిర్వహించిన స్వచ్ఛతపై సుమారు 2,170 అవగాహన కార్యక్రమాల ద్వారా గరిష్టంగా 46,000 మంది లబ్ధిదారుల భాగస్వామ్యం నమోదు చేయబడింది.
పంట అవశేషాల నిర్వహణకు సంబంధించిన మొత్తం 519 కార్యకలాపాలను కెవికెలు నిర్వహించాయి. వర్మీకంపోస్టింగ్ టెక్నాలజీని ఉపయోగించి వ్యవసాయ వ్యర్థాల నిర్వహణను ప్రోత్సహించడానికి మొత్తం 639 గ్రామాలను దత్తత తీసుకున్నారు. ఇందులో 21,437 మంది పాల్గొన్నారు. దాదాపు 1,229 గ్రామాల్లో పాఠశాల విద్యార్థులు, రైతులు, ఇతర సంఘం సభ్యులు 20,000 మంది పాల్గొనడంతో గ్రామాలను శుభ్రపరిచే కార్యక్రమం చేపట్టారు. సుమారు 14,700 మంది పాఠశాల విద్యార్థులు 585 కార్యకలాపాల ద్వారా పరిశుభ్రత, పారిశుద్ధ్యం వంటి వివిధ అంశాలపై దృష్టి సారించారు. మొత్తం 5,496 మంది కెవికె సిబ్బంది కార్యాలయాలు మరియు క్యాంపస్లను శుభ్రపరచడంలో మరియు 1,130 విభిన్న కార్యకలాపాల ద్వారా వ్యర్ధాల తొలగింపులో పాల్గొన్నారు.
గ్రామీణాభివృద్ధి మంత్రిత్వ శాఖ
ఆజాది కా అమృత్ మహోత్సవంలో భాగంగా ఒక వారంలో 2614 ఎస్ హెచ్ జి వ్యవస్థాపకులకు
రూ. 8.60 కోట్ల కమ్యూనిటీ ఎంటర్ప్రైజ్ ఫండ్  రుణం
ఎస్ హెచ్ జి వ్యవస్థాపకులకు వ్యవస్థాపకతపై ప్రారంభ శిక్షణ నిర్వహణ
ఆజాదీకా అమృత్ మహోత్సవంలో భాగంగా, గ్రామీణాభివృద్ధి మంత్రిత్వ శాఖ రూ. 8.60 కోట్ల విలువైన కమ్యూనిటీ ఎంటర్ప్రైజ్ ఫండ్  రుణాన్నివారం రోజుల్లో 2614 ఎస్ హెచ్ జి గ్రూపులకు అందించింది. స్టార్ట్-అప్ విలేజ్ ఎంటర్ప్రెన్యూర్షిప్ ప్రోగ్రామ్ కింద 19 రాష్ట్రాలలోని వారి గ్రామాల్లో వారి మైక్రో ఎంటర్ప్రైజ్లను ప్రారంభించడానికి రుణాలు అందించారు. అమృత్ మహోత్సవం సందర్భంగా, స్టార్ట్-అప్ విలేజ్ ఎంటర్ప్రెన్యూర్షిప్ ప్రోగ్రాం  కింద 6వ తేదీ నుండి 12 సెప్టెంబర్, 2021 వరకు వారం రోజుల పాటు వివిధ కార్యక్రమాలు నిర్వహించారు. ఈ కార్యక్రమాలు ఎస్విఈపి పథకం గురించి అవగాహన కల్పించడం మరియు గ్రామీణ ప్రాంతాల్లో సూక్ష్మ వ్యాపారాలను ప్రారంభించాలనుకునే ఎస్ హెచ్ జి సభ్యులకు ఇది ఎలా మద్దతు ఇస్తుంది అనే అంశాలపై దృష్టి పెడతారు. ఈ కార్యక్రమాలలో ప్రజా ప్రతినిధులు, ప్రభుత్వ అధికారులు, కమ్యూనిటీ ఆధారిత సంస్థలు పాల్గొన్నారు.
ఈ కమ్యూనిటీ ఎంటర్ప్రైజ్ ఫండ్  రుణాన్ని అందించడానికి ముందు, ఎస్ హెచ్ జి వ్యవస్థాపకులకు వ్యవస్థాపకతపై ప్రారంభ శిక్షణ ఇచ్చారు. వారి ప్రతిపాదిత వ్యాపారం వివరణాత్మక వ్యాపార ప్రణాళిక తయారు చేశారు.
ఈ చొరవలో పాల్గొన్న రాష్ట్రాలు - ఆంధ్రప్రదేశ్, అస్సాం, బీహార్, ఛత్తీస్గఢ్, గుజరాత్, హర్యానా, జార్ఖండ్, కేరళ, మధ్యప్రదేశ్, మణిపూర్, మేఘాలయ, మిజోరం, ఒడిశా, పంజాబ్, రాజస్థాన్, తెలంగాణ, ఉత్తరప్రదేశ్, ఉత్తరాఖండ్ మరియు పశ్చిమ బెంగాల్. ఈ కార్యక్రమాల సమయంలో, ఎస్ హెచ్ జి వ్యవస్థాపకులు తమ అనుభవాలను మరియు తమ గ్రామాల్లో తమ సొంత వ్యాపారాలను ప్రారంభించి, వ్యాపారవేత్తలు మరియు స్టార్టప్ విలేజ్ ఎంటర్ప్రెన్యూర్షిప్ ప్రోగ్రాం  కింద అందుకున్న వివిధ మద్దతులను పంచుకున్నారు. వ్యాపారం చేయడానికి దశలను అర్థం చేసుకోవడానికి, దానిని విజయవంతం చేయడానికి, బలమైన మార్కెట్ అనుసంధానాలను ఏర్పరుచుకోడానికి రెగ్యులర్ హ్యాండ్హోల్డింగ్ బలాన్ని కూడా వారు నొక్కి చెప్పారు.
స్టార్టప్ విలేజ్ ఎంటర్ప్రెన్యూర్షిప్ ప్రోగ్రామ్  అనేది గ్రామీణ ప్రాంతాలలో వ్యాపారాలను ప్రోత్సహించడానికి ఎన్ఆర్ఎల్ఎం కింద ఒక ఉప పథకం.ఎస్విఈపి బ్లాక్లో ఎంటర్ప్రైజ్ డెవలప్మెంట్ కోసం పర్యావరణ వ్యవస్థను ఏర్పరచడం లక్ష్యంగా పెట్టుకుంది. ఇందులో కమ్యూనిటీ రిసోర్స్ పర్సన్స్-ఎంటర్ప్రైజ్ ప్రమోషన్  క్యాడర్ ఉంటుంది, వారు వ్యాపారవేత్తలకు వ్యాపార మద్దతు సేవలను అందిస్తారు. ఈ పథకం వ్యాపార ఆలోచనలను గుర్తించడం, వ్యాపార ప్రణాళికల తయారీ, రుణాలు పొందడం మరియు మార్కెటింగ్, ఖాతాలను నిర్వహించడం, వ్యాపార నిర్ణయాలు తీసుకోవడం వంటి ఇతర మద్దతులను కలిగి ఉంటుంది. ఇంకా, పర్యావరణ వ్యవస్థలో పారిశ్రామికవేత్తల శిక్షణ, సామర్ధ్యాన్ని పెంపొందించడం, ఎంటర్ప్రైజ్లను ప్రారంభించడానికి మూలధనం, ఉత్పత్తులు, సేవలకు మార్కెటింగ్ మద్దతు మొదలైనవి ఉన్నాయి, బ్లాక్ రిసోర్స్ సెంటర్ , ఎంటర్ప్రైజ్ ప్రమోషన్ కోసం సింగిల్ పాయింట్ పరిష్కారం కూడా పర్యావరణ వ్యవస్థలో భాగంగా అభివృద్ధి చేశారు.
ఉత్తర ప్రదేశ్ లోని గ్రామీణాభివృద్ధి శాఖ మంత్రి శ్రీ రాజేంద్ర ప్రతాప్ సింగ్ ఉత్తర ప్రదేశ్ లోని వారణాసిలోని సేవాపురి బ్లాక్ లో ఎస్విఈపి బిఆర్సి కార్యాలయాన్ని ప్రారంభించారు.
ఉత్తర ప్రదేశ్ గ్రామీణాభివృద్ధి శాఖ మంత్రి శ్రీ రాజేంద్ర ప్రతాప్ సింగ్ ఉత్తర ప్రదేశ్ లోని వారణాసిలోని సేవాపురి బ్లాక్లో ఎంటర్ప్రైజ్ కోసం సిఈఎఫ్ రుణం చెక్కును అందించారు.
రాజస్థాన్లోని బరన్ జిల్లాలోని అంతహ్ బ్లాక్లో ఎంటర్ప్రైజ్, సిఈఎఫ్ రుణం చెక్కును అందుకుంది
మిజోరాంలోని కొలసిబ్ ఎస్విఇపి బ్లాక్లో ఎంటర్ప్రైజ్, సిఇఎఫ్ రుణం చెక్ అందుకుంది
సాంస్కృతిక మంత్రిత్వ శాఖ
లండన్ లో భారత హై కమిషన్ లో దేశానికి చెందిన మూడు కళాఖండాల అప్పగింత కార్యక్రమంలో వర్చువల్ గా పాల్గొన్న కేంద్ర సాంస్కృతిక వ్యవహారాల మంత్రి
ఈ కళాఖండాలు క్రీస్తుశకం 15వ శతాబ్ది నాటి రామ, లక్ష్మణ, సీతా కంచు లోహమూర్తులు
కేంద్ర సాంస్కృతిక వ్యవహారాలు, పర్యాటక శాఖ ఇన్ చార్జి మంత్రి శ్రీ ప్రహ్లాద్ సింగ్ పటేల్ లండన్ లోని భారత హై కమిషన్ కార్యాలయంలో దేశానికి చెందిన మూడు విలువైన ప్రాచీన కళాఖండాల అప్పగింత కార్యక్రమంలో వర్చువల్ గా పాల్గొన్నారు. ఈ కార్యక్రమంలో రామ లక్ష్మణులు, మాతా సీత కంచు విగ్రహాలను బ్రిటిష్ పోలీసులు లండన్ లోని భారత హై కమిషన్ కు అప్పగించారు.
ఆ విలువైన లోహ విగ్రహాలను తిరిగి భారత్ కు తీసుకురావడంలో చేసిన కృషికి బ్రిటిష్ పోలీసులకు, తమిళనాడు ప్రభుత్వం ప్రత్యేక విగ్రహ విభాగానికి, భారత పురావస్తు సర్వే విభాగానికి, లండన్ లోని భారత హై కమిషన్ కు మంత్రి శ్రీ పటేల్ కృతజ్ఞతలు తెలిపారు. తమిళనాడు ప్రభుత్వ ప్రత్యేక విగ్రహ విభాగం, ఆర్కియలాజికల్ సర్వే ఆఫ్ ఇండియా, లండన్ లోని భారత హై కమిషన్ నిరంతరాయంగా చేపట్టిన చర్యల వల్లనే ఆ విగ్రహాలను తీసుకురావడం సాధ్యమయిందని ఆయన అన్నారు.
స్వాతంత్ర్యం వచ్చిన నాటి నుంచి 2014 వరకు కేవలం 13 విలువైన పురాతన విగ్రహాలు విదేశాల నుంచి దేశానికి అందగా 2014 నుంచి ఇప్పటికి 40 విగ్రహాలు రావడం ఆనందదాయకమైన విషయమని సాంస్కృతిక వ్యవహారాల మంత్రి అన్నారు. రాబోయే సంవత్సరాల్లో మరిన్ని కళాఖండాలు తీసుకురావడానికి తాము కృషి చేస్తున్నట్టు ఆయన చెప్పారు. వాగ్దేవి విగ్రహాన్ని భారతదేశానికి తిరిగి తీసుకువచ్చేందుకు బ్రిటిష్ మ్యూజియంతో చర్చలు జరుపుతున్నామని ఆయన తెలిపారు.
భగవాన్ రామ, లక్ష్మణ, సీతామాత విగ్రహాలు 90.5 సెంటీమీటర్లు, 78 సెంటీమీటర్లు, 74.5 సెంటీమీటర్ల ఎత్తులో ఉన్న భారత లోహకళాఖండాలు. విజయనగర్ కాలానికి చెందిన దేవాలయం నుంచి ఈ విగ్రహాలను చౌర్యం చేశారు. ఇవి క్రీస్తు శకం 15వ శతాబ్ది నాటి లోహవిగ్రహాలు.
రైల్వే మంత్రిత్వ శాఖ
రైలు ప్రయాణీకుల భద్రత కోసం నెల రోజుల పాటు దేశవ్యాప్త తనిఖీలు నిర్వహించిన ఆర్పీఎఫ్
- మహిళల కోసం రిజర్వు చేసిన బోగీల్లో ప్రయాణించడం/ప్రవేశించిన నేరం మీద 5100 మందికి పైగా అరెస్టు
- దివ్యాంగుల కోసం రిజర్వ్ చేయబడిన బోగీలను ఆక్రమించిన/ప్రవేశించిన 6300 మందికి పైగా అరెస్టు
రైల్వే ఆస్తులు, ప్రయాణీకులు, ప్రయాణ ప్రాంగణాలు, వాటికి సంబంధించిన భద్రత బాధ్యతను రైల్వే ప్రొటెక్షన్ ఫోర్స్ చూసుకుంటుంది. ప్రయాణీకులకు ఇబ్బంది లేని ప్రయాణం చేయడానికి, వారిలో భద్రత భావాన్ని పెంచడానికి నెల రోజుల పాటు దేశవ్యాప్త తనిఖీలను ఆర్పీఎఫ్ నిర్వహించింది.  మహిళలు, దివ్యాంగుల కోసం ప్రత్యేకించిన బోగీల్లోకి ఇతరుల ప్రవేశం  హిజ్రాలతో ఇబ్బంది, భిక్షాటన, దోపిడీ  సాధారణ బోగీల్లోని సీట్లను అనధికార వ్యక్తులు ఆక్రమించడం వంటి ఇబ్బందులపై ఈ తనిఖీల్లో దృష్టి పెట్టారు.
ఈ తనిఖీల సమయంలో, మహిళల కోసం రిజర్వ్ చేసిన బోగీల్లో ప్రయాణించిన/ప్రవేశించిన 5100 మందికి పైగా అరెస్టు అయ్యారు. దివ్యాంగుల కోసం రిజర్వ్ చేసిన బోగీలను ఆక్రమించిన/ప్రవేశించిన 6300 మందికి పైగా అరెస్టు అయ్యారు. రైల్వే చట్టంలోని సంబంధిత నిబంధనల ప్రకారం వారి మీద అధికారులు చట్టపరమైన చర్యలు తీసుకున్నారు. వారికి వరుసగా రూ.6.71 లక్షలు, రూ.8.68 లక్షలు జరిమానా విధించారు.
రైళ్లలో, ముఖ్యంగా కొంతమంది హిజ్రాల వల్ల ఇబ్బంది, ప్రయాణీకుల పట్ల వారి దురుసు ప్రవర్తనకు సంబంధించి తరచూ చాలా ఫిర్యాదులు వచ్చాయి. ఈ తనిఖీల సమయంలో, ప్రయాణీకులకు ఇబ్బంది కలిగిస్తున్న 1200 మందికి పైగా హిజ్రాలను అరెస్ట్ చేసి, చట్టపరమైన చర్యలు తీసుకున్నారు. రైల్వే చట్టంలోని నిబంధన ప్రకారం వారి నుంచి రూ.1.28 లక్షలను జరిమానా రూపంలో వసూలు చేశారు.
దీంతో పాటు, సుదూర ప్రాంతాలకు వెళ్లే రైళ్లలోని సాధారణ బోగీల్లో సీట్లను అనధికారికంగా ఆక్రమిస్తున్న వారిని గుర్తించడానికి కూడా తనిఖీలు నిర్వహించారు. ఇలాంటి కార్యక్రమాల్లో పాల్గొన్న 36 మంది వ్యక్తులను గుర్తించి, వారి మీద చట్టపరమైన చర్యలు తీసుకున్నారు.
భవిష్యత్తులోనూ ఇదే స్ఫూర్తితో ఈ తరహా తనిఖీలు కొనసాగించాలని ఆర్పీఎఫ్ క్షేత్ర స్థాయి సిబ్బందికి సూచించలు అందాయి.